section_heading: Libero
paragraph_text: Libero je slobodnija inačica središnjega braniča koji čisti loptu ako protivnička momčad prođe iza obrane. Njegova (ili njezina) pozicija je iza obrane, a ispred vratara. Kreće se slobodno uzduž i poprijeko terena unutar 30 metara od svojih vrata (iako, naravno, ograničenja nema, tj. može igrati bilo gdje na terenu). Zbog te slobode dolazi izraz libero (tal. slobodan). Kada libero dođe u posjed lopte, od njega se očekuje da je ne izgubi, a ponekad da povuče i kontra - napad. No, u zatvorenijim formacijama, tipa catenaccio, od libera se očekuje samo izbacivanje lopte izvan opasne zone.